  Майя Бывальцева Удмуртиын диабетэн висисьёс понна инсулин препаратъёслэн но вирысь сакырез кулэстӥсь эмъюмъёслэн кыкетӥ партиез вуиз. Со сярысь улосвыл тӧролэн но кивалтэтлэн пресс-службазы ивортэ. 2019-тӥ арлэн ньылетӥ кварталэзлы вирысь сакырез кулэстӥсь эмъюмъёсты 73 миллион 360 сюрс манет тыр басьтӥзы. Соосты элькунысь аптекаосын сётъяло ни Удмуртиысь тӧролэн но кивалтэтлэн пресс-службазыДиабетэн висисьёслы эмъюмъёс басьтыны 2019-тӥ арын элькун коньдэтысь оглом 205 миллион 600 сюрс манет висъязы. Удмуртиысь кивалтэтлэн тӧроез кичӧлтэмъя улосвыл кивалтэт ватсаса коньдон сётӥз. Озьы пӧсьтолэзе вирысь сакырез кулэстӥсь эмъюмъёслэн 44 миллион манет тыр нырысетӥ партизы вуиз. Росси азьмуртэн кичӧлтэмъя «Тазалыкез утён» йӧскалык ӵектослэн одӥгез валтӥсез ужпумез – дырыз дыръя но ӟечлыко эм юрттэт сётон, ужано арлыдъем муртъёсты быронлэсь утён, пыктос но сюлэм висёнъёслэсь кулӥсьёслэсь лыдзэс кулэстон Тодэ вайытом, толсур пумозь Удмуртиысь эмъюртъёсын пуэдлы пумит прививка пуктыны луэ.    Тегъёс: Тазалык Ижкар Удмуртия коньдон тазалыкезутён эмъюмъёс  